ΓΡΑΠΤΗ ΕΡΩΤΗΣΗ E-1811/03

υποβολή: Miquel Mayol i Raynal (Verts/ALE) προς την Επιτροπή

(2 Ιουνίου 2003)

Θέμα: Πρόγραμμα Erasmus Mundus

Το Συμβούλιο της ΕΕ συνήψε πολιτική συμφωνία για την έναρξη του προγράμματος Erasmus Mundus. Το πρόγραμμα αυτό αποσκοπεί στην δημιουργία ενός πλαισίου ποιότητας προκειμένου να προσελκύσει περισσότερους φοιτητές τρίτου κύκλου σπουδών από ολόκληρο τον κόσμο.

Από διάφορους κύκλους διετυπώθη η παρατήρηση ότι το πρόγραμμα αυτό μπορεί να αποτελέσει μία ευκαιρία για την βελτίωση της ανταγωνιστικότητας, πέραν του ότι θα μπορεί να συμβάλει και στην επίτευξη των στόχων που έθεσε το Ευρωπαϊκό Συμβούλιο της Λισσαβόνας, του Μαρτίου 2000, ήτοι να καταστεί η Ευρώπη η πλέον ανταγωνιστική και δυναμική οικονομία του κόσμου που θα βασίζεται στη γνώση.

Το ανωτέρω πρόγραμμα σχεδιάζει την καθιέρωσηποτροφιών για προγράμματα Μάστερ-3ου κύκλου πανεπιστημιακής εκπαίδευσης-πό τον όρο ότι οιπότροφοι θα φοιτούν σε δύο από τις επίσημες γλώσσες της ΕΕ. Τούτο φαίνεται ότι εξοστρακίζει την καταλανική γλώσσα από την εκπαίδευση σε προγράμματα Μάστερ και άλλου είδους. Τα καταλανικά, παρά το γεγονός ότι είναι η μητρική γλώσσα 7 εκατομμυρίων κατοίκων και επίσημη γλώσσα στην Καταλωνία, την περιφέρεια της Βαλένθια και των Βαλεαρίδων νήσων, δεν έχουν ακόμη αναγνωρισθεί επισήμως σε ευρωπαϊκό επίπεδο. Τούτο σημαίνει κατά συνέπεια ότι δεν θα επωφεληθεί από τις προαναφερθείσες ενισχύσεις. Πρόκειται για νέο πλήγμα εις βάρος της χιλιετούς γλώσσας και του πολιτισμού μας, δεδομένου ότι η Βαρκελώνη, στην οποία η ανώτατη εκπαίδευση παρέχεται ως επί το πλείστον στην καταλανική γλώσσα, αποτελεί τον κυριότερο πανεπιστημιακό προορισμό για σπουδαστές Erasmus.

1. Έχει προβλέψει η Ευρωπαϊκή Επιτροπή κάποιο μέτρο για την επανόρθωση τηςποτίμησης αυτής της πανεπιστημιακής εκπαίδευσης των καταλανικών και άλλων ευρωπαϊκών γλωσσών·

2. Εκτιμά η Ευρωπαϊκή Επιτροπή ότι το μέτρο αυτό είναι συμβατό με τις προσπάθειες που καταβάλλει η ίδια η Επιτροπή για την προώθηση της πολυγλωσσίας και την εκμάθηση μειονοτικών γλωσσών στα κράτη μέλη·

Απάντηση της κυρίας Reding εξ ονόματος της Επιτροπής

(30 Ιουλίου 2003)

Στο παράρτημα της κοινής θέσης του Συμβουλίου σχετικά με το πρόγραμμα Erasmus Mundus(1) προβλέπεται στη Δράση 1 — Προγράμματα μάστερ Erasmus Mundus — σημείο 2 στοιχείο i το εξής:

[2. Για τους σκοπούς του προγράμματος, τα προγράμματα μάστερ του Erasmus Mundus πρέπει:]

με την επιφύλαξη της γλώσσας διδασκαλίας, να παρέχουν όπου χρειάζεται, γλωσσική προετοιμασία και βοήθεια στους φοιτητές ώστε να έχουν την ευκαιρία να χρησιμοποιούν τουλάχιστον δύο ευρωπαϊκές γλώσσες που ομιλούνται στα κράτη μέλη όπου βρίσκονται τα ιδρύματα τριτοβάθμιας εκπαίδευσης τα οποία συμμετέχουν στα προγράμματα μάστερ Erasmus Mundus.

Η Επιτροπήποστηρίζει πλήρως αυτή τη διατύπωση. Το κείμενο δεν αναφέρεται στις επίσημες γλώσσες της Ένωσης αλλά στις ευρωπαϊκές γλώσσες και δεν προδικάζει — ή εξαιρεί — τη χρήση κάποιας συγκεκριμένης γλώσσας ως γλώσσας διδασκαλίας. Ενθαρρύνει τη χρήση τουλάχιστον δύο ευρωπαϊκών γλωσσών που ομιλούνται στα κράτη μέλη στα οποία βρίσκονται τα ιδρύματα τριτοβάθμιας εκπαίδευσης που συμμετέχουν στα προγράμματα μάστερ του Erasmus Mundus.

Η Επιτροπή θεωρεί ότι καμία ευρωπαϊκή γλώσσα δενποτιμάται από αυτή τη διάταξη. Αντίθετα, αυτή η διάταξη ανταποκρίνεται στις άλλες πρωτοβουλίες της Επιτροπής που έχουν ως στόχο την προώθηση της πολυγλωσσίας και της εκμάθησης ευρωπαϊκών γλωσσών.

(1) 2002/0165 (COD).